title: Директива 2005/43/ЕО на Комисията от 23 юни 2005 година за изменение на приложенията към Директива 68/193/ЕИО на Съвета относно търговията с материал за вегетативно размножаване на лози

text:
Важна правна забележка

|

32005L0043

Официален вестник n° L 164 , 24/06/2005 стр. 0037 - 0045 Официален вестник n° L 275 , 06/10/2006 стр. 0460 - 0468

		20050623Директива 2005/43/ЕО на Комисиятаот 23 юни 2005 годиназа изменение на приложенията към Директива 68/193/ЕИО на Съвета относно търговията с материал за вегетативно размножаване на лозиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 68/193/ЕИО на Съвета от 9 април 1968 г. относно търговията с материал за вегетативно размножаване на лози [1], и по-специално член 2, параграф 1, (DA), буква в), член 8, параграф 2, член 10, параграф 3 и член 17a от нея,като има предвид, че:(1) Директива 68/193/ЕИО установява разпоредбите на Общността за търговията с материал за вегетативно размножаване на лозите в рамките на Общността. Директивата съдържа задължителните условия, на които трябва да отговарят растящите култури, посадъчният материал, опаковките и етикетите.(2) Усъвършенстваната технология за растително размножаване позволява растенията, произведени в съответствие с тази технология, да се продават на пазара в саксии, картонени кутии или сандъци в допълнение към традиционните снопчета.(3) Ако държавите-членки изискват всяка доставка на материал, произведен на тяхна територия, да бъде придружаван от еднотипен документ, редът и условията за изготвянето на такъв документ следва да се регламентират.(4) Някои от задължителните условия за посадъчния материал, както и за състава на опаковките, следва да не се отнасят за посадъчния материал, произведен в съответствие с новите производствени методи.(5) Условията, на които трябва да отговаря културата, се съдържат в приложение I към Директива 68/193/ЕИО. Това приложение следва да включва позоваване на категорията и вида на посадъчния материал, нов позитивен списък на вредителите, които подлежат на проверка, както и методологията на извършване на инспекции и изпитване на културата.(6) Условията, на които трябва да отговаря посадъчният материал, са установени в приложение II към Директива 68/193/ЕИО. Това приложение следва да включва позоваване на множество изисквания за идентичност и чистота за всяка категория и вид посадъчният материал по сортове и, ако е уместно, по клонове; методологията за извършване на инспекции на посадъчния материал, както и окачествяването на различните видове посадъчен материал.(7) Условията, на които трябва да отговарят опаковките, са установени в приложение III към Директива 68/193/ЕИО. Това приложение следва да включва позоваване на типа посадъчен материал по отношение на бройките в една опаковка по видове посадъчен материал.(8) Условията, на които трябва да отговаря етикетът и придружаващият документ, са установени в приложение IV към Директива 68/193/ЕИО. Това приложение следва да съдържа цялата информация, свързана с посадъчен материал, която се изисква от член 10 от Директива 68/193/ЕИО.(9) Растителният цикъл на посадъчния материал за лози продължава няколко години, което обуславя по-дългия срок, необходим за извършването на инспекции и изпитвания. Бързото въвеждане на новите условия може да доведе до недостатъчно производство на посадъчен материал, отговарящ на новите условия. Следователно е уместно да се приеме преходен период за въвеждането на новите изисквания, установени в приложения I, II и IV по отношение на вече произведения посадъчен материал.(10) Следователно Директива 68/193/ЕИО следва да бъде съответно изменена.(11) Мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,ПРИЕ НАСТОЯЩАТА ДИРЕКТИВА:Член 1Приложения I—IV към Директива 68/193/ЕИО се заменят съответно с приложения I—IV към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 31 юли 2006 г. Те незабавно изпращат на Комисията текстовете на тези разпоредби, както и таблица на съответствието между разпоредбите на настоящата директива и приетите национални разпоредби.Държавите-членки прилагат тези разпоредби, считано от 1 август 2006 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на разпоредбите от националното си законодателство в областта, уредена с настоящата директива.Член 3Настоящата директива влиза в сила на 20-тия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 23 юни 2005 година.За КомисиятаMarkos KyprianouЧлен на Комисията[1] ОВ L 93, 17.4.1968 г., стр. 15. Директива, последно изменена с Регламент (ЕО) № 1829/2003 на Европейския парламент и на Съвета (ОВ L 268, 18.10.2003 г., стр. 1).--------------------------------------------------20050623ПРИЛОЖЕНИЕ IDУСЛОВИЯ, НА КОИТО ТРЯБВА ДА ОТГОВАРЯ КУЛТУРАТА1. Културата, задължително се отличава с идентичност и чистота на сорта и, ако е уместно, клона.2. Условията на отглеждане и степента на развитие на културата трябва да позволяват в достатъчна степен извършването на проверки на идентичността и чистотата на културата по отношение на сорта, и, ако е необходимо клона, както и на нейното здраве.3. Почвата или, ако е уместно, заместващият субстрат дават достатъчни гаранции за отсъствието на вредители или на техните вектори, и по-специално на нематодите, разпространяващи вирусни болести. Маточниците за производство на подложки и маточниците за производство на резници се създават при условия, позволяващи предотвратяването на всякакви рискове от заразяване с вредители.4. Присъствието на вредители, които намаляват полезността на посадъчния материал, се поддържа на възможно най-ниски равнища.5. Особено по отношение на вредителите, посочени в букви а), б) и в), се прилагат условията, съдържащи се в точки от 5.1 до 5.5, в съответствие с точка 5.6:а) комплексна или инфекциозна дегенерация: вирус на късовъзлието при лозите (GFLV), вирус на арабисовата мозайка (ArMV);б) болест на листно завиване: вирус на листното завиване при лозата 1 (GLRaV-1) и вирус на листното завиване при лозата 3 (GLRaV-3);в) лозов флек вирус (GFkV) (само за подложките).5.1. Необходимо е посредством официална инспекция да бъде доказано, че маточниците за подложки, произвеждащи предбазов посадъчен материал, са свободни от вредителите, включени в точките 5 а), 5 б) и 5 в). Тази инспекция се базира на резултатите от фитосанитарните изследвания, извършени посредством индексиране или международно възприет еквивалентен метод, с който се изследват всички растения. Тези изследвания се потвърждават от резултатите на фитосанитарни изследвания, извършвани върху всички растения на всеки пет години за организмите, изброени в точки 5 а) и 5 б).Заразените растения се отстраняват. Причините за неуспехи при отглеждането, дължащ се на въпросните вредители или на други фактори, се регистрират в партидата, в която се поддържа документацията на маточниците за подложки.5.2. Необходимо е посредством официална инспекция да бъде доказано, че маточниците за подложки, произвеждащи базов посадъчен материал, са свободни от вредителите, включени в точките 5 а) и 5 б). Тази инспекция се базира на резултатите от фитосанитарни изследвания, с които се изследват всички растения. Тези изследвания се извършват поне веднъж на всеки шест години, като се започне от тригодишните маточници за подложки.В случаите, когато официалните годишни инспекции на културите се извършват върху всички растения, фитосанитарните изследвания се извършват поне веднъж на шест години, като започват от шестгодишните маточници за подложки.Заразените растения трябва да бъдат отстранени. Причините за неуспех при отглеждането, дължащ се на въпросните вредители или на други фактори, се регистрират в партидата, в която се поддържа документацията на маточниците за подложки.5.3. Необходимо е посредством официална инспекция да бъде доказано, че маточниците за подложки, произвеждащи сертифициран материал, са свободни от вредителите, включени в точки 5 а) и 5 б). Тази инспекция се базира на резултатите от фитосанитарни изследвания, извършени посредством проучване по методи, включващи процедури за анализ/контрол, съобразени с общоприетите и стандартизирани норми. Тези изследвания се извършват поне веднъж на десет години, като се започне от десетгодишните маточници за подложки.В случаите, когато официалните годишни инспекции на културите се извършват върху всички растения, фитосанитарните изследвания се извършват поне веднъж на десет години, като започват от десетгодишните маточници за подложки.Неуспех в маточниците за подложки, дължащ се на вредителите, включени в точки 5 а) и 5 б), не трябва да надхвърля 5 %. Заразените растения се отстраняват. Причините за неуспех при отглеждането, дължащ се на въпросните вредители или на други фактори, се регистрират в партидата, в която се поддържа документацията на маточниците за подложки.5.4. В маточниците за подложки, предназначени за производство на стандартен материал, степента на неуспех, дължащ се на вредителите, включени в точки 5 а) и 5 б), не трябва да надхвърля 10 %. Заразените растения не се използват за размножаване. Причините за неуспехите при отглеждането, дължащ се на въпросните вредители или на други фактори, се регистрират в партидата, в която се поддържа документацията на маточниците за подложки.5.5. Маточниците за резници трябва да бъдат свободни от вредителите, включени в точки 5 а) и 5 б), което се установява посредством годишна официална инспекция на културите, извършвана посредством визуални методи и, когато е уместно, подпомагана от необходимите изследвания и/или от втора инспекция на културите.5.6. а) Държавите-членки могат да решат да не прилагат точки 5.1 и 5.2 до 31 юли 2011 г. по отношение на маточниците за подложки, които към датата на влизане в сила на Директива 2005/43/ЕО на Комисията [*] вече съществуват и произвеждат предбазов посадъчен материал или базов посадъчен материал.б) Държавите-членки могат да решат да не прилагат точка 5.3 до 31 юли 2012 г. по отношение на маточниците за подложки, които към датата на влизане в сила на Директива 2005/43/ЕО вече съществуват и произвеждат сертифициран посадъчен материал.в) Ако държава-членка реши да не прилага точки 5.1 и 5.2 или 5.3, както е описано в букви а) и б) по-горе, тя се задължава вместо това да прилага следните правила.Вирусните заболявания, особено вируса на късовъзлието и болестта на листното завиване при лозата, трябва да бъдат премахнати при културите, предназначени за производството на начален и базов посадъчен материал. Културите, предназначени за производството на посадъчен материал от останалите категории, не трябва да съдържат растения, показващи симптоми на увреждащи вирусни заболявания.6. Маточниците за подложкови резници не се създават в рамките на лозе или на маточници за подложки. Минималното разстояние между маточник за подложкови резници и лозе или маточник за подложки трябва да бъде три метра.7. Посадъчният материал, използван за подложкови резници за облагородяване, лозови резници за калеми, лозови резници за вкореняване, вкоренени подложкови резници и вкоренени присадки се добива от маточници за подложки, които са инспектирани и одобрени.8. Без да се накърнява официалната инспекция, предвидена в точка 5 по-горе, провеждането на поне една официална инспекция на културите е задължително. Допълнителни инспекции на културите се извършват в случай на споро по въпроси, които могат да се решат, без това да се отрази на качеството на посадъчния материал.[*] ОВ L 164, 24.6.2005 г., стр. 37.--------------------------------------------------20050623ПРИЛОЖЕНИЕ IIУСЛОВИЯ, НА КОИТО ТРЯБВА ДА ОТГОВАРЯ ПОСАДЪЧНИЯТ МАТЕРИАЛI. ОБЩИ УСЛОВИЯ1. Посадъчният материал задължително се отличава със сортова идентичност и чистота, а, ако е необходимо, и с клонова чистота; допустими са отклонения от 1 % към момента на търговията със стандартния посадъчен материал.2. Посадъчният материал задължително има минимална техническа чистота от 96 %.За технически примеси се считат:а) изцяло или частично изсушен посадъчен материал, дори ако след изсушаването материалът е потопен във вода;б) повреден, огънат или охлузен посадъчен материал, особено ако е повреден от градушка или измръзване, или ако е натрошен или начупен;в) материал, който не отговаря на изискванията съгласно точка III по-долу.3. Лозовите издънки трябва да са достигнали задоволителна степен на зрялост на дървесината.4. Допуска се само минимално присъствие на вредители, които намаляват ефективността на посадъчния материал.Елиминира се посадъчен материал, показващ ясни знаци или симптоми, които могат да се отдадат на вредители, за които липсва ефективно лечение.II. СПЕЦИАЛНИ УСЛОВИЯ1. Вкоренени присадкиВкоренените присадки, състоящи се от съчетание от посадъчен материал от една и съща категория, се класифицират в тази категория.Вкоренените присадки, състоящи се от съчетание от посадъчен материал от различни категории, се класифицират в най-ниската категория на съставните елементи.2. Временна дерогацияДържавите-членки могат да вземат решение да не прилагат разпоредбите на точка 1 до 31 юли 2010 г. по отношение на вкоренените присадки, състоящи се от предбазов посадъчен материал, присаден върху базов посадъчен материал. Ако държава-членка реши да не прилага точка 1, тя е задължена вместо това да прилага следното правило.Вкоренените присадки, състоящи се от предбазов посадъчен материал, присаден върху базов посадъчен материал, се класифицира като предбазов посадъчен материал.III. ОКАЧЕСТВЯВАНЕ1. Подложки за присаждане, подложки за присадени калеми и връхни присадкови калемиДиаметърИма се предвид най-големият диаметър на разреза. Стандартът не се отнася за листните резници,а) подложки за присаждане и връхни присадкови калеми:аа) диаметър при върха: 6,5—12 mm;аб) максимален диаметър при основата: 15 mm, освен ако се включват връхните присадкови калеми, предназначени за присаждане in situ;б) подложки за присадени калеми:минимален диаметър при върха: 3,5 mm2. Вкоренени калемиА. ДиаметърДиаметърът, измерен в средата на междувъзлието, под летораста и по най-дългата ос, трябва да се равнява на минимум 5 mm. Този стандарт не се отнася за вкоренените калеми, получени от листен посадъчен материал.Б. ДължинаДължината от най-ниската точка на израстване на корени до основата на летораста трябва да бъде минимум:а) 30 cm за вкоренените калеми, предназначени за присаждане; но за вкоренените калеми, предназначени за Сицилия, тази дължина трябва да се равнява на 20 cm;б) 20 cm за останалите вкоренени калеми.Настоящият стандарт не се прилага за вкоренените калеми, получени от листен посадъчен материал.В. КорениВсяко растение трябва задължително да има най-малко три добре развити и пространствено оформени корена. Но сорт 420А може да има само два добре развити корена, ако те се намират на противоположни страни.Г. Долен ръбРазрезът се прави на достатъчно разстояние под преградата, за да не я повреди, но не и на повече от 1 cm под нея.3. Вкоренени присадкиА. ДължинаДължината на стъблото се равнява на минимум 20 cm.Стандартът не се прилага за вкоренените присадки, получени от листен посадъчен материал.Б. КорениВсяко растение трябва задължително да има най-малко три добре развити и пространствено оформени корена. Но сорт 420А може да има само два добре развити корена, ако те се намират на противоположни страни.В. СпойкаВсяко растение задължително има подходяща, нормална и здрава спойка.Г. Долен ръбРазрезът се прави на достатъчно разстояние под преградата, за да не я повреди, но не и на повече от 1 cm под нея.--------------------------------------------------20050623ПРИЛОЖЕНИЕ IIIОПАКОВКИСъстав на опаковките или снопчетата1 — Вид | 2 — Бройки | 3 — Максимално количество |1.Вкоренени присадки | 25, 50, 100 или няколко по 100 | 500 |2.Вкоренени калеми | 50, 100 или няколко по 100 | 500 |3.Връхни присадкови калеми | | |—с поне пет използваеми очи | 100 или 200 | 200 |—с едно използваемо око | 500 или няколко по 500 | 5000 |4.Подложки за присаждане | 100 или няколко по 100 | 1000 |5.Подложки за присадени калеми | 100 или няколко по 100 | 500 |СПЕЦИАЛНИ УСЛОВИЯI. Малки количестваАко е уместно, размерът (бройките) в пакетите или снопчетата за всички видове и категории посадъчен материал, изброени в графа 1 по-горе, могат да бъдат по-малки от минималните количества, посочени в графа 2 по-горе.II. Вкоренени присадки във всички видове субстрат, в саксии, картонени кутии или сандъциБройките и максималното количество не се прилагат.--------------------------------------------------20050623ПРИЛОЖЕНИЕ IVМАРКИРАНЕА. ЕТИКЕТI. Задължителна информация1. Стандарт на ЕО2. Страна на производството3. Органът, отговорен за сертифицирането или проверката, и държавата-членка или техните инициали4. Името и адресът на лицето, отговорно за запечатването, или неговият идентификационен номер5. Ботанически вид6. Вид материал7. Категория8. Сорт и, ако е необходимо, клон. При вкоренените присадки тези данни се изискват за подложката и за калема9. Референтен номер на партидата10. Количество11. Дължина — само при подложките за присаждане: това включва минималната дължина на подложките от съответната партида12. Година на прибирането.II. Минимални условияЕтикетът трябва да отговаря на следните изисквания:1. да е отпечатан с неотделимо мастило и да се чете ясно;2. да е прикрепен на видимо място по начин, който го прави ясно различим;3. информацията, предвидената в точка А.I., да не бъде по никакъв начин скрита, затъмнена или прекъсната от друг текст или изображение;4. информацията, предвидена в точка А.I., задължително се появява в едно и също зрително поле.III. Дерогация по отношение на малките количества, предназначени за крайния потребител1. Повече от една единицаЗадължителната информация за етикета съгласно точка I.10 гласи: "Точна бройка в опаковката или снопчето".2. Само една бройкаНе се изисква следната информация, установена в точка А.I.:- вид материал- категория- референтен номер на партидата- количество- дължина на подложките за присаждане- година на прибирането.IV. Дерогации по отношение на лозите в саксии, картонени кутии или сандъциПри вкоренени присадки в какъвто и да е субстрат в саксии, картонени кутии или сандъци, в случай, че опаковките от този материал не съответстват на изискванията за запечатването (включително етикетирането) поради своя състав:а) посадъчният материал се съхранява в отделни партиди, обозначени по подходящия начин по сортове и, ако е уместно, по клонове, както и по бройки;б) официалният етикет не е задължителен;в) посадъчният материал се придружава от придружаващия документ, предвиден в буква Б.Б. ПРИДРУЖАВАЩ ДОКУМЕНТI. Задължителни условияАко държава-членка изисква представянето на придружаващ документ, то този документ:а) се представя в минимум два екземпляра (за подателя и получателя);б) (екземплярът за получателя) придружава пратката от мястото на изпращане до мястото на получателя;в) съдържа цялата информация, предвидена в следваща точка II по отношение на индивидуалните партиди от пратката;г) се съхранява за срок от минимум една година и се представя на официалния контролен орган.II. Списък на задължителната информация1. Стандарт на ЕО2. Страна на производството3. Органът, отговорен за сертифицирането или проверката и държавата-членка, или техните инициали4. Пореден номер5. Подател (адрес, регистрационен номер)6. Получател (адрес)7. Ботанически вид8. Вид/видове материал9. Категория/категории10. Сорт/сортове и, ако е приложимо, клон/клонове. При вкоренените присадки тези данни се изискват за подложката и за връхния присадков калем11. Бройки в партидата12. Общ брой партиди13. Дата на доставяне.--------------------------------------------------


title: Директива 97/7/EО на Европейския парламент и на Съвета от 20 май 1997 година относно защитата на потребителя по отношение на договорите от разстояние

text:
               15/ 04

               BG

               Официален вестник на Европейския съюз

               160

         31997L0007

               L 144/19

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 97/7/EО НА ЕВРОПЕЙСКИЯ ПАРЛАМЕНТ И НА СЪВЕТА

   от 20 май 1997 година
   относно защитата на потребителя по отношение на договорите от разстояние
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 100 А от него,
   като взеха предвид предложението на Комисията (1),
   като взеха предвид становището на Икономическия и социален комитет (2),
   в съответствие с процедурата, предвидена в член 189 Б от Договора (3), в светлината на съвместния текст, одобрен от Помирителния комитет на 27 ноември 1996 г.,

               (1)

               Като имат предвид, че във връзка с постигането на целите на вътрешния пазар, трябва да се предприемат мерки за постепенното укрепване на този пазар.

               (2)

               Като имат предвид, че свободното движение на стоки и услуги засяга не само търговската дейност, но също и физическите лица; като имат предвид, че това означава потребителите да имат достъп до стоки и услуги от друга държава-членка при същите условия, както населението на тази държава-членка.

               (3)

               Като имат предвид, че за потребителите трансграничните продажби от разстояние могат да бъдат един от основните реални резултати от изграждането на вътрешния пазар, както се посочва, inter alia, в съобщението на Комисията до Съвета озаглавено „Към единен пазар в сектора на дистрибуцията“; като имат предвид, че, че за доброто функциониране на вътрешния пазар е изключително важно потребителите да могат да се обърнат към предприятие, което не е на територията на страната в която живеят, дори ако това предприятие има свой филиал в държавата, в която живее потребителя.

               (4)

               Като имат предвид, че въвеждането на новите технологии увеличава броя на начините, които потребителите могат да използват за получаване на информация относно оферти навсякъде в Общността и да правят поръчки, като имат предвид, че някои държави-членки вече са предприели различни или отделни мерки, насочени към защита на потребителите по отношение на продажбите от разстояние, което има доказан неблагоприятен ефект върху конкуренцията между фирмите на вътрешния пазар; като имат предвид, че следователно е необходимо въвеждането на общностно ниво на минимален набор от общи правила в тази област.

               (5)

               Като имат предвид, че параграфи 18 и 19 от приложението към Резолюцията на Съвета от 14 април 1975 г. по предварителната програма на Европейската икономическа общност относно политиката за защита и информиране на потребителите (4) посочват необходимостта да се защитят купувачите на стоки или услуги от искания за плащане на непоръчани стоки и от методи на продажба с оказване на силен натиск върху купувача.

               (6)

               Като имат предвид, че в параграф 33 от съобщението от Комисията до Съвета под заглавие „Нов стимул за политиката на защита на потребителите“, одобрено с Резолюция на Съвета от 23 юни 1986 г. (5), се посочва, че Комисията представя предложения за използването на нови информационни технологии, които дават възможност на потребителите да правят поръчки до доставчиците от техните домове.

               (7)

               Като имат предвид, че резолюцията на Съвета от 9 ноември 1989 г. за бъдещите приоритети за повторното стартиране на политиката за защита на потребителите (6) поставя изискване към Комисията да даде приоритет на областите, определени в приложението към тази резолюция; като имат предвид, че това приложение съдържа позоваване на нови технологии, включително телешопинг; като имат предвид, че Комисията е отговорила на тази резолюция чрез приемането на тригодишен план за действие в областта на политиката за защита на потребителите в Европейската икономическа общност (1990—1992 г.); като имат предвид, че този план създава условия за приемането на директива.

               (8)

               Като имат предвид, че употребата на език, използван при договорите от разстояние, е предмет на регулиране от страна на държавите-членки.

               (9)

               Като имат предвид, че договорите, при които договарянето се извършва от разстояние включват използването на едно или повече средства за комуникация от разстояние; като имат предвид, че различните средства за комуникация се използват като част от организираната продажба от разстояние или схема за доставка на услуги, без да включват едновременното присъствие на доставчика и на потребителя; като имат предвид, че постоянното развитие на тези средства за комуникация не позволява съставянето на изчерпателен списък, но изисква дефинирането на принципи, които са валидни дори и по отношение на тези средства, които все още не са намерили широко приложение.

               (10)

               Като имат предвид, че една и съща сделка, състояща се от последователни операции или от серии от отделни операции за определен период от време може да бъде предмет на различни правни тълкувания, в зависимост от законодателството на държавите-членки; като имат предвид, че разпоредбите на настоящата директива не могат да бъдат прилагани по различен начин съгласно законодателството на държавите-членки, предмет на тяхното позоваване на член 14; като имат предвид, че следователно поради това трябва най-малко да има съответствие с разпоредбите на настоящата директива по време на първата от поредица последователни операции или първата от поредица отделни операции за определен период от време, за които може да се счита, че образуват едно цяло, без значение дали тази операция или поредица от операции са предмет на един договор или на последователни, отделни договори.

               (11)

               Като имат предвид, че използването на средства за комуникация не трябва да води до намаляване на информацията, предоставяне на потребителя; като имат предвид, че информацията, която задължително трябва да бъде предоставена на потребителя следователно трябва да бъде определена, независимо от използваното средство за комуникация; като имат предвид, че предоставената информация трябва също да съответства на другите съществени разпоредби на Общността, и по-специално тези на Директива 84/450/ЕИО на Съвета от 10 септември 1984 г. за сближаване на законовите, подзаконовите и административните разпоредби на държавите-членки, свързани със заблуждаващата реклама (7); като имат предвид, че ако се правят изключения от задължението за предоставяне на информация, това зависи от потребителя по свое усмотрение да изисква определена основна информация, като например самоличността на доставчика, основните характеристики на стоките или услугите и тяхната цена.

               (12)

               Като имат предвид, че в случаите на комуникация по телефона е целесъобразно потребителят да получи достатъчна информация по телефона в началото на разговора, за да реши дали да продължи или не.

               (13)

               Като имат предвид, че информацията, разпространявана чрез някои електронни технологии често е недълготрайна по своя характер, тъй като не се получава в постоянна среда; като имат предвид, че следователно потребителят трябва да получи писмено уведомление в достатъчен срок относно информацията, необходима за правилното изпълнение на договора.

               (14)

               Като имат предвид, че потребителят не е в състояние действително да види стоката, да се увери за характера на предоставената услуга преди сключването на договора; като имат предвид, че трябва да се съдържат разпоредби, ако не е посочено друго по настоящата директива, за правото за отказ от договора; като имат предвид, че ако това право трябва да бъде по-формално, разходите, ако има такива, са за сметка на потребителя, при упражняване правото му на отказ от договора, и трябва да се ограничат до преките разходи по връщане на стоките; като имат предвид, че това право на отказ е без да се накърняват други права на потребителите съгласно националното законодателство, по-специално по отношение на получаването на повредени стоки и услуги или стои и услуги, които не отговарят на описанието, дадено в офертата за тези стоки и услуги; като имат предвид, че държавите-членки могат да определят други условия и договорености във връзка с правото на отказ.

               (15)

               Като имат предвид, че също така е необходимо да се предвиди ограничение във времето за изпълнението на договора, ако такова не е посочено по време на заявката за поръчка.

               (16)

               Като имат предвид, че техниката за промоция, която се състои в изпращането на стока или предоставянето на услуга на потребителя срещу заплащане без наличието на предварителна заявка от него или изрична договореност с потребителя не може да бъде разрешена, освен ако не се касае за доставка на стока за замяна.

               (17)

               Като имат предвид, че принципите, установени в членове 8 и 10 на Европейската конвенция за защита на правата на човека и основните свободи от 4 ноември 1950 г.; като имат предвид, че се признава правото на потребителя на защита на личния живот, особено по отношение на спокойствие по отношение на някои технически средства за комуникация, които навлизат навсякъде ; като имат предвид, че следователно трябва да се предвидят специфични ограничения за използването на такива средства; като имат предвид, че държавите-членки ще предприемат подходящи мерки, за да защитят ефективно тези потребители, които не желаят с тях да се осъществява контакт чрез някои средства за комуникация, срещу такива договори, без да се засяга специалната защита, предоставена на потребителите от законодателството на Общността по отношение на защитата на личните данни и личния живот.

               (18)

               Като имат предвид, че е важно основните задължителни разпоредби, съдържащи се в настоящата директива, да бъдат допълнени, при необходимост, чрез доброволни мерки от страна на заинтересованите търговци, в съответствие с Препоръка 92/295/ЕИО на Комисията от 7 април 1992 г. за кодекс от добри практики за защита на потребителите по отношение на договорите от разстояние (8).

               (19)

               Като имат предвид, че в интерес на оптимална защита на потребителите е важно потребителите да бъдат достатъчно информирани за разпоредбите на настоящата директива и за кодексите на добри практики, съществуващи в тази област.

               (20)

               Като имат предвид, че всяко несъответствие с настоящата директива може да навреди не само на потребителите, но и на конкурентите; като имат предвид, че следователно могат да бъдат предвидени разпоредби, които да позволят на обществените органи или техни представители, или на организации на потребителите, които по силата на вътрешното законодателство, имат правен интерес за защита на потребителите, или на професионалните организации, които имат правен интерес от предприемането на действия, да наблюдават прилагането й.

               (21)

               Като имат предвид, че е от значение, с оглед на защитата на потребителите, темата за трансграничните жалби да бъде адресирана колкото е възможно по-скоро, когато е възможно; като имат предвид, че на 14 февруари 1996 г. Комисията публикува план за действие за достъп на потребителите до правосъдие и уреждането на потребителски спорове във вътрешния пазар; като имат предвид, че този план за действие включва специални инициативи за насърчаване на извънсъдебните процедури; като имат предвид, че са предложени обективни критерии (приложение II) за гарантиране на надеждността на тези процедури и са предвидени разпоредби за използването на стандартни форми за жалби (приложение III).

               (22)

               Като имат предвид, че при използването на нови технологии потребителят няма контрол върху използваното техническо средство за комуникация; като имат предвид, че следователно е необходимо да се предвиди, тежестта на доказване да бъде върху доставчика.

               (23)

               Като имат предвид, че съществува риск, в определени случаи, потребителят да бъде лишен от правото на защита, предвидено по смисъла на настоящата директива, чрез определянето на правото на държава, която не е членка като право, приложимо за договора; като имат предвид, че следователно в настоящата директива трябва да бъдат включени разпоредби за избягване на този риск.

               (24)

               Като имат предвид, че държава-членка може да забрани, в името на общия интерес, предлагането на пазара на нейна територия на някои стоки и услуги чрез договори от разстояние; като имат предвид, че тази забрана трябва да съответствува на законодателството на Общността; като имат предвид, че вече съществуват разпоредби за подобни забрани, и по-специално по отношение на медицинските продукти, по силата на Директива 89/553/ЕИО на Съвета от 3 октомври 1989 г. относно координирането на някои разпоредби, определени в законовите, подзаконовите и административните актове на държавите-членки по отношение на извършването на дейности за телевизионно разпръскване (9) и Директива 92/28/ЕИО на Съвета от 31 март 1992 г. за рекламата на лекарствени продукти за хуманна употреба (10),

         ПРИЕХА НАСТОЯЩАТА ДИРЕКТИВА:
   Член 1
   Предмет
   Предмет на настоящата директива е сближаването на законовите, подзаконовите и административните разпоредби на държавите-членки относно договорите от разстояние между потребители и доставчици.
   Член 2
   Определения
   По смисъла на настоящата директива:

               1.

               „договор от разстояние“ означава всеки договор за стоки или услуги, сключен между доставчик и потребител, по схемата на организирана продажба от разстояние или предоставяне на услуга, управлявана от доставчика, който, за целите на договора, има изключителни права върху използването на едно или повече средства за комуникация от разстояние до момента, включително и за времето на сключване на договора;

               2.

               „потребител“ означава всяко физическо лице, което като страна по договор съгласно настоящата директива действа извън рамките на своята търговска или професионална дейност;

               3.

               „доставчик“ означава всяко физическо или юридическо лице, което като страна по договор, съгласно настоящата директива, действува в рамките на своята търговска или професионална дейност;

               4.

               „средство за комуникация от разстояние“ означава всяко средство, което, без едновременното физическо присъствие на доставчика и потребителя, може да бъде използвано за сключването на договор между тези страни. Примерен списък на средствата по смисъла на настоящата директива се съдържа в приложение I;

               5.

               „оператор на средство за комуникация“ означава всяко обществена организация, всяко физическо или юридическо лице, чиято търговска или професионална дейност включва предоставянето на разположение на доставчика на едно или няколко средства за комуникация от разстояние.

         Член 3
   Изключения
   1.   Настоящата директива не се прилага по отношение на договорите:

               —

               свързани с финансови услуги, които са изброени неизчерпателно в приложение II,

               —

               сключени чрез автоматите за продажба или автоматизирани търговски помещения,

               —

               сключени с оператори от далекосъобщенията чрез използването на обществените телефонни апарати,

               —

               сключени за строителство и продажба на недвижимо имущество или свързани с други имуществени права във връзка с недвижимо имущество, с изключение на наемите,

               —

               сключени по време на търг.

         2.   Членове 4, 5, 6 и член 7, параграф 1 не се прилагат по отношение на:

               —

               договори за доставката на хранителни продукти, напитки или други стоки, предназначени за всекидневна консумация, доставени до дома на потребителя, до неговия адрес по местоживеене или до работното му място от редовни разносвачи на стоки,

               —

               договори за предоставяне на квартира, транспорт, кетъринг или услуги за развлечение, когато доставчикът при сключване на договора поема задължението да предостави тези услуги на определена дата или в рамките на определен период; и като изключение, в случаите на развлекателни събития на открито, доставчикът може да си запази правото да не прилага член 7, параграф 2 при определени обстоятелства.

         Член 4
   Предварителна информация
   1.   Достатъчно време преди сключването на договор от разстояние, на потребителя се предоставя следната информация:

               а)

               самоличност на доставчика и, в случаите на договори, изискващи извършването на авансови плащания, неговия адрес;

               б)

               основните характеристики на стоките или услугите;

               в)

               цената на стоките или услугите с включени всички дължими данъци и такси;

               г)

               ако е необходимо, разходите за доставка;

               д)

               начин на плащане, доставка или изпълнение на договора;

               е)

               наличието на право на отказ от договора, освен в случаите посочени в член 6, параграф 3;

               ж)

               разходите свързани с използването на средствата за комуникация от разстояние, когато същите са изчислени на база, различна от основната цена;

               з)

               периодът, за който е валидна цената от офертата;

               и)

               при необходимост, минималният срок на договора в случаите на договори за доставка на стоки или услуги, като тези договори са с постоянно или периодично действие.

         2.   Информацията, посочена в параграф 1, чиято търговска цел трябва да бъде недвусмислена, се предоставя ясно и разбираемо, посредством всяко средство, което е адаптирано към техническото средство за комуникация от разстояние, при спазване съгласно националното законодателството,по-специално, на принципа за добросъвестност в търговските сделки, както и принципите за защитата на недееспособните, като например, непълнолетните.
   3.   В допълнение, в случай на телефонни комуникации, самоличността на доставчика и търговската цел на повикването се изясняват по недвусмислен начин в началото на разговора с потребителя.
   Член 5
   Писмено потвърждаване на информацията
   1.   Потребителят трябва да получи писмено потвърждение, или потвърждение чрез друго траен носител, който е на негово разположение и е достъпен до него, информацията по член 4, параграф 1, букви от а) до и), в подходящ срок по време на изпълнението на договора, и най-късно по време на доставката, когато се отнася до стоки, които не са предназначени за доставка на трети страни, освен ако информацията е била вече предоставена на потребителя преди сключването на договора в писмен вид или чрез друг траен носител на информация на негово разположение и достъпно за него.
   При всички случаи се предоставя следната информация:

               —

               писмена информация за условията и начина за упражняване на правото на отказ от договора, по смисъла на член 6, включително и в случаите, посочени в първото тире на член 6, параграф 3,

               —

               географския адрес на мястото на стопанска дейност на доставчика, до което потребителят може да отправи жалба,

               —

               информация за услуги след продажбата и за гаранциите, които съществуват,

               —

               условие за прекратяване на договора, когато същият е сключен за неопределен срок или за срок повече от една година.

         2.   Параграф 1 не се отнася за услугите, които се изпълняват чрез използването на средство за комуникация от разстояние, когато същите се доставят само в единичен случай и се фактурират от оператора на средството за комуникация от разстояние. Независимо от това, потребителят във всички случаи трябва да бъде в състояние да получи адреса на доставчика, до което той може да адресира жалби.
   Член 6
   Право на отказ
   1.   За всеки договор от разстояние потребителят разполага със срок от най-малко седем работни дни, през които може да се откаже от договора, без да дължи неустойка и без да посочва причина. При упражняване правото си на отказ, единствено разходите за връщане на стоката могат да бъдат за сметка на потребителя.
   Срокът за упражняване на това право започва:

               —

               в случай на стоки, от деня на получаване от потребителя, когато задълженията, посочени в член 5, са изпълнени,

               —

               в случай на услуги, от деня на сключването на договора или от деня, на който задълженията, посочени в член 5, са изпълнени, ако те са изпълнени след сключването на договора, при условие, че този срок не превишава тримесечния срок, посочен в следващата алинея.

         Ако доставчикът не изпълни задълженията, посочени в член 5, срокът е три месеца. Срокът започва:

               —

               в случай на стоки, от деня на получаване от потребителя,

               —

               в случай на услуги, от деня на сключването на договора,

         когато информацията, посочена в член 5, се предостави в срок от три месеца, седемдневният срок, посочен в първата алинея, започва от този момент.
   2.   Когато правото на отказ е упражнено от потребителя по смисъла на настоящия член, доставчикът се задължава безплатно да възстанови сумите, заплатени от потребителя. Към потребителя могат да бъдат поставени искания единствено за връщането на стоките, вследствие на упражняване на неговото право за отказ. Възстановяване в този смисъл трябва да се извърши във възможно най-кратки срокове и, при всички случаи, в рамките на 30 дни.
   3.   Освен ако страните не договорят друго, потребителят може да не упражни правото си на отказ, съгласно параграф 1, по отношение на договори:

               —

               за предоставяне на услуги, ако изпълнението им е започнало, със съгласието на потребителя, преди изтичането на седемдневния срок, посочен в параграф 1,

               —

               за доставката на стоки или услуги, чиято цена се променя в зависимост от котировките на финансовия пазар, които не могат да бъдат контролирани от доставчика,

               —

               за доставката на стоки, произведени съгласно спецификациите на потребителя или персонализирани по явен начин или които, поради своя характер не могат да се връщат, или могат да влошат качествата си бързо, или имат кратък срок на годност,

               —

               за доставката на аудио или видеозаписи или компютърен софтуер, които не са били разопаковани или разпечатани от потребителя,

               —

               за доставката на вестници, периодични издания и списания,

               —

               за услуги, свързани с игри и лотария.

         4.   Държавите-членки предвиждат в тяхното законодателство, че

               —

               ако цената на стока или услуга е изцяло или частично покрита от кредит, отпуснат от доставчика, или

               —

               ако тази цена изцяло или частично се покрива от кредит, отпуснат на потребителя от трета страна, въз основата на споразумение между третата страна и доставчика,

         договорът за кредит се прекратява, без да се дължи обезщетение и/или неустойка, ако потребителят упражни правото си на отказ от договора в съответствие с параграф 1.
   Държавите-членки определят начините за прекратяването на договора за кредит.
   Член 7
   Изпълнение
   1.   Освен ако страните не договорят друго, доставчикът трябва да изпълни поръчката в максимален срок от 30 дни, считано от деня, след който потребителят е направил поръчката си пред доставчика.
   2.   Когато доставчикът не изпълни своята част от задълженията по договора на основание, че поръчаните стоки или услуги не са в наличност, потребителят трябва да бъде информиран за това и трябва да може да получи обратно всички суми които е заплатил, във възможно най-кратък срок, и във всички случаи не повече от 30 дни.
   3.   Независимо от това, държавите-членки могат да предвидят, че доставчикът може да предостави на потребителя стоки или услуги с еквивалентно качество и на еквивалентна цена, при условие че тази възможност е предвидена преди сключването на договора или в самия договор. Потребителят трябва да бъде информиран за тази възможност по ясен и недвусмислен начин. Разходите по връщането на стоките вследствие на упражняването на правото на отказ във този случай са за сметка на доставчика, като потребителят трябва да бъде информиран за това. В такива случаи, доставката на стоки или услуги може да не бъде разглеждана като продажба по инерция, по смисъла на член 9.
   Член 8
   Извършване на плащания с карти
   Държавите-членки осигуряват съществуването на подходящи мерки, които позволяват потребителят да:

               —

               изисква прекратяването на плащане, при което е извършена злоупотреба с неговата разплащателна карта, във връзка с договорите от разстояние, предмет на настоящата директива,

               —

               в случаите на злоупотреба, да бъде захранена сметката му със заплатените суми или същите да бъдат възстановени.

         Член 9
   Непоръчани стоки или услуги
   Държавите-членки предприемат необходимите мерки за:

               —

               забрана доставката на стоки и услуги на потребител, които не са предварително поръчани от него, когато подобна доставка не е безплатна,

               —

               освобождаване на потребителя от предоставяне на насрещна услуга, в случаите на нежелана доставка, като липсата на отговор не означава съгласие.

         Член 10
   Ограничаване употребата на някои средства за комуникация от разстояние
   1.   Използуването на следните средства от доставчика изисква предварителното съгласие на потребителя:

               —

               автоматична система за обаждане без участието на човек (автоматична машина за обаждане),

               —

               факс машина (факс).

         2.   Държавите-членки обезпечават, че средствата за комуникация от разстояние, различни от посочените в параграф 1, които позволяват индивидуална комуникация може да се използуват само в случаите, когато няма ясно възражение от потребителя.
   Член 11
   Съдебно или административно уреждане на спорове
   1.   Държавите-членки осигуряват адекватни и ефективни мерки за постигане съответствие с настоящата директива в интерес на потребителите.
   2.   Средствата, посочени в параграф 1, включват разпоредби, по силата на които един или повече от следните органи, определени от националното законодателство, могат да сезират, съгласно националното законодателство, съдилищата и компетентните административни органи с цел да се обезпечи прилагане на националното законодателство, в изпълнение на настоящата директива:

               a)

               обществени органи или техни представители;

               б)

               организации на потребителите, които имат правен интерес от защита на потребителите;

               в)

               професионални организации, които имат правен интерес да извършват тази дейност.

               3.

                           а)

                           Държавите-членки могат да предвидят, че представянето на доказателства за наличието на предварителна информация, на писмено потвърждение или спазване на сроковете и на съгласие от потребителя може да бъде за сметка на доставчика.

                           б)

                           Държавите-членки предприемат необходимите мерки доставчиците и операторите на средства за комуникация, когато това е възможно да се направи, да прекратяват практики, които не съответстват на мерките, приети съгласно настоящата директива.

         4.   Държавите-членки могат да предвидят доброволен контрол за спазване разпоредбите на настоящата директива от саморегулиращи се органи и възможността за обръщане към подобни органи за разрешаване на спорове, като бъдат включени в средствата, които държавите-членки трябва да приложат за спазване разпоредбите на настоящата директива.
   Член 12
   Задължителен характер
   1.   Потребителят не може да се откаже от правата, предоставени му от прилагането на настоящата директива във вътрешното право.
   2.   Държавите-членки предприемат необходимите мерки, с които да обезпечат , че потребителите не са лишени от защитата, предоставена им от настоящата директива в резултат на избор на право на трета страна, за, приложимо към договора, при условие че последният е непосредствено свързан с територията на една или повече от държавите-членки.
   Член 13
   Законодателство на Общността
   1.   Разпоредбите на настоящата директива се прилагат доколкото в законодателството на Общността не съществуват специални разпоредби, регулиращи някои видове договори от разстояние в тяхната цялост.
   2.   Когато специалното законодателство на Общността съдържа разпоредби, регулиращи само някои аспекти на доставката на стоки и предоставянето на услуги, за тези аспекти на договорите от разстояние се прилагат тези разпоредби, а не разпоредбите на настоящата директива.
   Член 14
   Минимална клауза за защита на потребителите
   Държавите-членки могат да приемат или запазят в сила по-строги разпоредби, в съответствие с Договора, в областта, уредена с настоящата директива, за да осигурят по-високо ниво на защита на потребителите. Тези разпоредби включват, ако е необходимо за защитата на обществения интерес забрана за продажбата на тяхна територия чрез договори за продажба от разстояние на някои стоки и услуги, и по специално лекарства, при спазване на договора.
   Член 15
   Прилагане
   1.   Държавите-членки въвеждат в сила законовите, подзаконовите и административните разпоредби необходими, за да се съобразят с настоящата директива не по-късно от три години от датата на нейното влизане в сила. Те информират незабавно Комисията за това.
   2.   Когато държавите-членки приемат разпоредбите, посочени в параграф 1, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.
   3.   Държавите-членки съобщават на Комисията текста на разпоредбите от своето национално законодателство, които приемат в областта, уредена с настоящата директива.
   4.   Не по-късно от 4 години от влизането в сила на настоящата директива, Комисията представя на Европейския парламент и на Съвета доклад за прилагането на настоящата директива, придружен, ако е необходимо, от предложение за нейното изменение.
   Член 16
   Информиране на потребителя
   Държавите-членки предприемат необходимите мерки за да информират потребителите за своето национално законодателство, в което се транспонира настоящата директива и насърчават, ако е необходимо, професионалните организации да информират потребителите за техните кодекси за добри практики.
   Член 17
   Механизми за уреждане на рекламации
   Комисията проучва възможностите за създаване на ефективни средства за разглеждане на рекламации на потребителите по отношение на продажбите от разстояние. Комисията предоставя на Европейския парламент и на Съвета доклад за резултатите от извършените проучвания, придружен, ако е необходимо, от предложения, не по-късно от две години от влизането в сила на настоящата директива.
   Член 18
   Настоящата директива влиза сила в деня на публикуването ѝ в Официален вестник на Европейските общности.
   Член 19
   Адресати на настоящата директива са държавите-членки.

      Съставено в Брюксел на 20 май 1997 година.

            За Европейския парламент

            Председател

         J. M. GIL-ROBLES

            За Съвета

            Председател

         J. VAN AARTSEN

      (1)  ОВ C 156, 23.6.1992 г., стр. 14 и

      ОВ C 308, 15.11.1993 г., стр. 18.

      (2)  ОВ C 19, 25.1.1993 г., стр. 111.

      (3)  Становище на Европейския парламент от 26 май 1993 г. (ОВ C 176, 28. 6. 1993 г., стр. 95), Обща позиция на Съвета от 29 юни 1995 г. (ОВ C 288, 30. 10. 1995 г., стр. 1) и Решение на Европейския парламент от 13 декември 1995 г. (ОВ C 17, 22.1.1996 г., стр. 51). Решение на Европейския парламент от 16 януари 1997 г. и Решение на Съвета от 20 януари 1997 г.

      (4)  ОВ C 92, 25.4.1975 г., стр. 1.

      (5)  ОВ C 167, 5.7.1986 г., стр. 1.

      (6)  ОВ C 294, 22.11.1989 г., стр. 1.

      (7)  ОВ L 250, 19.9.1984 г., стр. 17.

      (8)  ОВ L 156, 10.6.1992 г., стр. 21.

      (9)  ОВ L 298, 17.10.1989 г., стр. 23.

      (10)  ОВ L 113, 30.4.1992 г., стр. 13.
   ПРИЛОЖЕНИЕ I
   Средства за комуникация, предмет на член 2, параграф 4

               —

               Неадресиран печатен материал

               —

               Адресиран печатен материал

               —

               Стандартно писмо

               —

               Реклама в пресата с купон за поръчка

               —

               Каталог

               —

               Телефон с участието на човек

               —

               Телефон без участието на човек (автоматична машина за обаждания, аудиотекст)

               —

               Радио

               —

               Видеотелефон

               —

               Видеотекст (микрокомпютър и телевизионен екран) с клавиатура или сензорен екран (дисплей)

               —

               Електронна поща

               —

               Факс

               —

               Телевизия (телешопинг)

         ПРИЛОЖЕНИЕ II
   Финансови услуги по смисъла на член 3, параграф 1

               —

               Инвестиционни услуги

               —

               Застрахователни и презастрахователни операции

               —

               Банкови услуги

               —

               Операции, свързани с пенсионни фондове

               —

               Операции, свързани с търговията на фючърси или опции.

         Подобни услуги включват по-конкретно:

               —

               инвестиционни услуги, посочени в приложението към Директива 93/22/EИО (1); услуги за извършване на колективни инвестиции,

               —

               услуги по дейностите, предмет на взаимно признаване, посочени в приложението към Директива 89/646/EИО (2);

               —

               операции по застрахователни и презастрахователни дейности, посочени в:

                           —

                           член 1 от Директива 73/239/EИО (3),

                           —

                           приложението към Директива 79/267/EИО (4),

                           —

                           Директива 64/225/EИО (5),

                           —

                           Директиви 92/49/EИО (6) и 92/96/EИО (7).

      (1)  ОВ L 141, 11.6.1993 г., стр. 27.

      (2)  ОВ L 386, 30.12.1989 г., стр. 1. Директива, последно изменена с Директива 92/30/EИО (ОВ L 110, 28. 4.1992 г., стр. 52).

      (3)  ОВ L 228, 16.8.1973 г., стр. 3. Директива, последно изменена с Директива 92/49/EИО (ОВ L 228, 11. 8. 1992 г., стр. 1).

      (4)  ОВ L 63, 13.3.1979 г., стр. 1. Директива, последно изменена с Директива 90/619/EИО (ОВ L 330, 29.11.1990 г., стр. 50).

      (5)  ОВ 56, 4.4.1964 г., стр. 878/64. Директива, изменена с Акта за присъединяване от 1973 г.

      (6)  ОВ L 228, 11.8.1992 г., стр. 1.

      (7)  ОВ L 360, 9.12.1992 г., стр. 1.


title: Директива 2011/18/ЕС на Комисията от 1 март 2011 година за изменение на приложения II, V и VI към Директива 2008/57/ЕО на Европейския парламент и на Съвета относно оперативната съвместимост на железопътната система в рамките на Общността  Текст от значение за ЕИП

text:
               2.3.2011

               BG

               Официален вестник на Европейския съюз

               L 57/21

         ДИРЕКТИВА 2011/18/ЕС НА КОМИСИЯТА
   от 1 март 2011 година
   за изменение на приложения II, V и VI към Директива 2008/57/ЕО на Европейския парламент и на Съвета относно оперативната съвместимост на железопътната система в рамките на Общността
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2008/57/ЕО на Европейския парламент и на Съвета от 17 юни 2008 г. относно оперативната съвместимост на железопътната система в рамките на Общността (1), и по-специално член 30, параграф 3 от нея,
   като има предвид, че:

               (1)

               Мерките, предназначени да изменят несъществените елементи на Директива 2008/57/ЕО и свързани с адаптацията на приложения II—IХ към нея, следва да се приемат в съответствие с процедурата по регулиране с контрол, посочена в член 29, параграф 4 от същата директива.

               (2)

               Подсистемата „Контрол, управление и сигнализация“ се състои от оборудване на железопътната линия и бордово оборудване, които следва да се разглеждат като две отделни подсистеми. Поради тази причина приложение II към Директива 2008/57/ЕО следва да бъде съответно изменено.

               (3)

               Оборудването за измерване на консумацията на електрическа енергия е физически интегрирано в подвижния железопътен състав. Поради тази причина приложение II към Директива 2008/57/ЕО следва да бъде съответно изменено.

               (4)

               В съответствие с член 17, параграф 3 от Директива 2008/57/ЕО държавите-членки следва да определят органите, отговарящи за процедурите по проверка съгласно национални правила. Поради това приложения V и VI към Директива 2008/57/ЕО следва да бъдат изменени, за да бъдат уточнени тези процедури, прилагани от посочените органи.

               (5)

               Относно междинните декларации за проверка (наричани по-нататък „ISV“) съгласно приложение VI, раздел 2 от Директива 2008/57/ЕО най-напред нотифицираният орган следва да изготви сертификат „ЕО“ за междинна декларация за проверка, след което заявителят следва да изготви съответната декларация „ЕО“. Поради тази причина приложения V и VI към Директива 2008/57/ЕО следва да бъдат съответно изменени.

               (6)

               Мерките, предвидени в настоящата директива, са в съответствие със становището на комитета, създаден по член 29, параграф 1 от Директива 2008/57/ЕО,

         ПРИЕ НАСТОЯЩАТА ДИРЕКТИВА:
   Член 1
   Приложения II, V и VI към Директива 2008/57/ЕО се заменят съответно с текста от приложения I, II и III към настоящата директива.
   Член 2
   1.   Държавите-членки въвеждат в сила законовите, подзаконовите и административните разпоредби, необходими за съгласуване с настоящата директива, не по-късно от 31 декември 2011 г. Те незабавно съобщават на Комисията текста на тези разпоредби.
   2.   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   3.   Задълженията за транспониране и изпълнение на настоящата директива не се прилагат за Република Кипър и Република Малта, докато на съответните им територии няма изградена железопътна система.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 1 март 2011 година.

            За Комисията

            Председател

         José Manuel BARROSO

      (1)  ОВ L 191, 18.7.2008 г., стр. 1.

      ПРИЛОЖЕНИЕ I

            „ПРИЛОЖЕНИЕ II

               ПОДСИСТЕМИ

            1.   Списък на подсистемите

            За целите на настоящата директива железопътната система може да бъде разделена на следните подсистеми:

                        а)

                        структурни области:

                                    —

                                    инфраструктура,

                                    —

                                    енергия,

                                    —

                                    контрол, управление и сигнализация по железопътната линия,

                                    —

                                    бордови контрол, управление и сигнализация,

                                    —

                                    подвижен железопътен състав;

                        б)

                        функционални области:

                                    —

                                    експлоатация и управление на движението,

                                    —

                                    поддръжка,

                                    —

                                    телематични приложения за товарни превози и пътници.

                  2.   Описание на подсистемите

            За всяка подсистема или част от подсистема списъкът от съставни елементи и аспекти, свързани с оперативната съвместимост, се предлага от Агенцията по време на изготвянето на съответния проект за ТСОС. Без да се предрешава изборът на аспекти и съставни елементи, свързани с оперативната съвместимост, или редът, по който те ще бъдат включени в ТСОС, подсистемите включват следните елементи:
            2.1.   Инфраструктура

            Релсите, стрелките, инженерните конструкции (мостове, тунели и др.), съответната гарова инфраструктура (платформи, зони за достъп, включително нуждите на лицата с ограничена подвижност и др.), обезопасяващото и предпазното оборудване.
            2.2.   Енергия

            Електрифициращата система, включително въздушните контактни линии и системата за измерване на консумацията на електрическа енергия по железопътната линия.
            2.3.   Контрол, управление и сигнализация по железопътната линия

            Цялото оборудване по железопътната линия, необходимо за осигуряване на безопасността и за управление и контролиране на придвижването на влакове, допуснати за движение в мрежата.
            2.4.   Бордови контрол, управление и сигнализация

            Цялото оборудване на борда, необходимо за осигуряване на безопасността и за управление и контролиране на придвижването на влакове, допуснати за движение в мрежата.
            2.5.   Експлоатация и управление на трафика

            Процедурите и съответното оборудване, позволяващи съгласуваната експлоатация на различните структурни подсистеми както в режим на нормална работа, така и при влошени условия, включително композиране и управление на влак, планиране и управление на трафик.
            Професионалните квалификации, които евентуално може да се изискват за трансгранично обслужване.
            2.6.   Телематични приложения

            В съответствие с приложение I тази подсистема се състои от два елемента:

                        а)

                        приложения за пътнически услуги, включително системи, осигуряващи информация за пътниците преди и по време на пътуването, системи за резервация и плащане, управление на багажа и управление на връзките между влаковете и връзките им с други видове транспорт;

                        б)

                        приложения за услуги за превоз на товари, включително информационни системи (контрол в реално време на товарите и влаковете), системи за композиране и разпределение, системи за резервации, плащане и фактуриране, управление на връзките с други видове транспорт и създаване на електронни придружителни документи.

                  2.7.   Подвижен железопътен състав

            Структура, системи за управление и контрол за всички влакови съоръжения, токоприемници, тягови единици и единици за преобразуване на енергия, бордово оборудване за измерване на потреблението на електроенергия, спирачни механизми, съединителни и двигателни механизми (талиги, оси и т.н.) и окачване, врати, интерфейси човек/машина (за водача, персонала на борда на влака и пътниците, включително за нуждите на лица с ограничена подвижност), пасивни или активни обезопасяващи устройства и принадлежности за опазване здравето на пътниците и персонала на влака.
            2.8.   Поддръжка

            Процедурите, съответното оборудване, логистичните центрове за дейности по поддръжката и запасите, позволяващи извършването на задължителната корективна и превантивна поддръжка за осигуряване на оперативната съвместимост на железопътната система и за гарантиране на изискваните резултати.“

      ПРИЛОЖЕНИЕ II

            „ПРИЛОЖЕНИЕ V

               ДЕКЛАРАЦИЯ ЗА ПРОВЕРКА НА ПОДСИСТЕМИ

            1.   Декларация „ЕО“ за проверка на подсистеми

            Декларацията „ЕО“ за проверка и придружаващите я документи трябва да имат дата и да бъдат подписани.
            Посочената декларация трябва да се основава на информация, получена от процедура за проверка „ЕО“ на подсистеми съгласно приложение VI, раздел 2. Декларацията трябва да е написана на езика, на който е написано техническото досие, и трябва да съдържа най-малко следното:

                        —

                        позовавания на директивата,

                        —

                        наименование и адрес на възложителя или производителя, или неговия упълномощен представител, установен в Европейския съюз (посочват се търговското наименование и пълният адрес; в случай на упълномощен представител се посочва също и търговското наименование на възложителя или производителя);

                        —

                        кратко описание на подсистемата;

                        —

                        наименование и адрес на нотифицирания орган, извършил предвидената в член 18 проверка „ЕО“;

                        —

                        позоваванията на документите, съдържащи се в техническото досие;

                        —

                        всички съответни временни или окончателни разпоредби, с които трябва да е съгласувана подсистемата, и по-специално всякакви ограничения или условия за експлоатация, където това е уместно;

                        —

                        ако е временна: срок на валидност на декларацията „ЕО“;

                        —

                        самоличност на подписващия.

                  Когато в приложение VI се извършва позоваване на междинна декларация за проверка „ЕО“, за нея важат разпоредбите на настоящия раздел.
            2.   Декларация за проверка на подсистеми съгласно национални правила

            Когато в приложение VI се споменава декларация за проверка на подсистеми съгласно национални правила, за нея важат mutatis mutandis разпоредбите на раздел 1.“

      ПРИЛОЖЕНИЕ III

            „ПРИЛОЖЕНИЕ VI

               ПРОЦЕДУРА ЗА ПРОВЕРКА НА ПОДСИСТЕМИ

            1.   ОБЩИ ПРИНЦИПИ
            Процедурата за проверка на подсистема включва действия за проверка и удостоверяване, че подсистемата:

                        —

                        е проектирана, изградена и монтирана така, че да отговаря на съществените изисквания, които се отнасят до нея, и

                        —

                        може да бъде допусната за въвеждане в експлоатация.

                  2.   ПРОЦЕДУРА ЗА ПРОВЕРКА „ЕО“
            2.1.   Въведение

            Проверката „ЕО“ е процедура, посредством която нотифициран орган проверява и удостоверява, че подсистемата:

                        —

                        отговаря на съответните ТСОС,

                        —

                        отговаря на другите предписания, произтичащи от Договора.

                  2.2.   Части на подсистемата и етапи

            2.2.1.   Междинна декларация за проверка (ISV)

            Системата може да бъде разделена на отделни части или проверявана на различни етапи на процедурата за проверка, когато това е посочено в ТСОС или (ако е уместно) в заявлението.
            Междинната декларация за проверка (ISV) е процедура, посредством която нотифициран орган проверява и удостоверява някои части на подсистемата или някои етапи на процедурата за проверка.
            Всяка междинна декларация за проверка води до издаване на сертификат за междинна декларация за проверка „ЕО“ от нотифицирания орган, избран от заявителя, който на свой ред изготвя междинна декларация за проверка „ЕО“, когато е уместно. В сертификата за междинната декларация за проверка и самата декларация трябва да се съдържа препратка към ТСОС, съгласно които е била оценена съвместимостта.
            2.2.2.   Части на подсистемата

            Може да бъде заявена междинна декларация за проверка за всяка от частите. Всяка част се проверява на всеки етап, както е описано в раздел 2.2.3.
            2.2.3.   Етапи на процедурата за проверка

            Подсистемата или определени нейни части се проверяват на всеки от следните етапи:

                        —

                        цялостно проектиране,

                        —

                        производство: изграждане, включително по-специално граждански строителни дейности, производство, сглобяване на съставните елементи, цялостна настройка,

                        —

                        окончателно изпитване.

                  Заявителят може да кандидатства за междинна декларация за проверка на етап проектиране (включително изпитвания на типа) и на етап производство.
            2.3.   Сертификат за проверка

            2.3.1.   Нотифицираният орган, отговарящ за проверката „ЕО“, оценява проектирането, производството и окончателното изпитване на подсистемата и изготвя сертификата за проверка „ЕО“, предназначен за заявителя, който на свой ред изготвя декларацията за проверка „ЕО“. Сертификатът за декларацията за проверка на EC трябва да съдържа препратка към ТСОС, съгласно които е била оценена съвместимостта.
            Ако не е извършена оценка на съвместимостта на дадена подсистема с всички съответни ТСОС (например в случаи на дерогация, частично прилагане на ТСОС за извършване на подобрения или обновяване, преходен период в ТСОС или в специални случаи), в сертификата „ЕО“ се посочва точно съвместимостта с кои ТСОС или части от ТСОС не е била проверена от нотифицирания орган в рамките на процедурата за проверка „ЕО“.
            2.3.2.   Ако са издадени сертификати за междинни декларации за проверки „ЕО“, нотифицираният орган, отговарящ за проверката на подсистемата, взема тези сертификати предвид и преди да издаде сертификат за проверка „ЕО“:

                        —

                        проверява дали сертификатите за междинни декларации за проверка „ЕО“ коректно покриват всички изисквания на ТСОС,

                        —

                        проверява всички аспекти, които не са покрити от сертификата за междинна декларация за проверка „ЕО“, и

                        —

                        проверява изцяло окончателното изпитване на подсистемата.

                  2.4.   Техническо досие

            Техническото досие, придружаващо декларацията за проверка „ЕО“, трябва да съдържа следното:

                        —

                        свързани с проектирането технически характеристики, включително отнасящи се до конкретната подсистема общи и подробни чертежи във връзка с изпълнението, електрически и хидравлични схеми, схеми на веригите за контрол, описание на системите за обработка на данни и автоматика, документация относно експлоатацията и поддръжката и т.н.,

                        —

                        списък със съставни елементи на оперативната съвместимост, вградени в подсистемата, както е посочено в член 5, параграф 3, буква г),

                        —

                        копия от декларациите „ЕО“ за съвместимост и годност за употреба, които трябва да притежават гореописаните съставни елементи в съответствие с член 13 от директивата, придружени, когато е подходящо, от съответните изчисления и копие от протоколите за изпитванията и проверките, проведени от нотифицираните структури въз основа на общите технически спецификации,

                        —

                        сертификати за междинна декларация за проверка „ЕО“, ако има такива, и когато е необходимо в такива случаи — междинните декларации за проверка „ЕО“ за съответствие на подсистемата, които придружават сертификата за проверка „ЕО“ и включват резултата от проверката на тяхната валидност от нотифицирания орган,

                        —

                        сертификат за проверка „ЕО“, придружен от съответните изчисления и подписан от нотифицирания орган, отговарящ за проверки „ЕО“, който удостоверява, че проектът отговаря на разпоредбите на съответните ТСОС и упоменаващ всякакви резерви, отбелязани по време на извършване на дейността, които не са оттеглени; сертификатът „ЕО“ за проверка следва да бъде придружен също от докладите за инспекции и одит, изготвени от същия орган във връзка със задачите му, уточнени в раздели 2.5.3 и 2.5.4,

                        —

                        сертификати „ЕО“, издадени в съответствие с други разпоредби, произтичащи от Договора,

                        —

                        когато в съответствие с Регламент (ЕО) № 352/2009 на Комисията (1) се изисква безопасно интегриране, заявителят включва в техническото досие доклада от оценката за общите методи за безопасност (CSM) в рамките на оценката на риска, както е посочено в член 6, параграф 3 от Директива 2004/49/ЕО.

                  2.5.   Мониторинг

            2.5.1.   Целта на надзора „ЕО“ е да се гарантира, че задълженията, произтичащи от техническото досие, са спазени при изграждането на подсистемата.
            2.5.2.   Нотифицираният орган, отговарящ за проверка на производството, трябва да има постоянен достъп до строителни обекти, производствени цехове, складови помещения и, където е уместно, до съоръжения за изпитване и за производство на сглобяеми строителни елементи, и по-общо, до всички помещения, които той счита за необходими за изпълнение на задачите си. Нотифицираният орган трябва да получи от заявителя всички необходими за тази цел документи, и по-специално касаещите подсистемата планове за изпълнение и техническа документация.
            2.5.3.   Нотифицираният орган, отговарящ за проверката на изпълнението, трябва да извършва периодични одити, за да се увери, че то е съгласувано с изискванията на съответните ТСОС. Той трябва да предостави копие от доклада за одита на отговарящите за изпълнението лица. Може да е необходимо негов представител да присъства на някои етапи от операциите по изграждането.
            2.5.4.   Нотифицираният орган може освен това да извършва внезапни посещения на работните обекти и производствените цехове. По време на такива посещения нотифицираният орган може да извършва пълни или частични одити. Той трябва да предостави доклад за инспекция или, ако е уместно, доклад за одита на отговарящите за изпълнението лица.
            2.5.5.   С оглед предоставянето на декларацията „ЕО“ за годност за употреба, посочена в приложение IV, раздел 2, нотифицираният орган трябва да може да осъществява надзор върху подсистема, оборудвана със съставен елемент на оперативна съвместимост, за да оцени, когато това се изисква от съответната ТСОС, неговата годност за употреба в предвидената за него железопътна среда.
            2.6.   Представяне на документи

            При заявителя трябва да се депозира цялото досие, посочено в точка 2.4, в подкрепа на сертификатите за междинни декларации за проверка „ЕО“ (ако има такива), издадени от отговарящия за това нотифициран орган, или в подкрепа на сертификата за проверка, издаден от нотифицирания орган, отговарящ за проверката „ЕО“ на подсистемата. Досието трябва да бъде прикрепено към декларацията за проверка „ЕО“, която заявителят изпраща на компетентния орган, при който той подава заявлението за разрешаване на пускането в експлоатация.
            Копие от досието се съхранява от заявителя през целия експлоатационен живот на подсистемата. То трябва да се изпрати на всички други държави-членки, които го изискат.
            2.7.   Публикуване

            Всеки нотифициран орган трябва периодично да публикува съответна информация за:

                        —

                        получени заявления за проверка „ЕО“ и междинна декларация за проверка,

                        —

                        заявления за оценка на съвместимост и/или за годност за употреба на съставни елементи на оперативната съвместимост,

                        —

                        издадени или отказани сертификати за междинни декларации за проверка „ЕО“,

                        —

                        издадени или отказани сертификати „ЕО“ за съвместимост и/или за годност за употреба,

                        —

                        издадени или отказани сертификати за проверка „ЕО“.

                  2.8.   Език

            Досиетата и кореспонденцията във връзка с процедурите за проверка „ЕО“ трябва да се изготвят на официален език на държавата-членка, в която се е установил заявителят, или на някой от официалните езици на ЕС, приет от заявителя.
            3.   ПРОЦЕДУРИ ЗА ПРОВЕРКА СЪГЛАСНО НАЦИОНАЛНИ ПРАВИЛА
            3.1.   Въведение

            Процедурата за проверка съгласно национални правила е процедура, посредством която органът, определен съгласно член 17, параграф 3 (определеният орган), проверява и удостоверява, че подсистемата съответства на националните правила, нотифицирани в съответствие с член 17, параграф 3.
            3.2.   Сертификат за проверка

            Определеният орган, отговарящ за процедурата за проверка съгласно национални правила изготвя сертификат за проверка, предназначен за заявителя.
            Сертификатът следва да съдържа точно позоваване на националните правила, спрямо които определеният орган е извършил проверка за съвместимост в рамките на процеса, включително и тези, отнасящи се до части, които са предмет на дерогация от ТСОС, подобрения или обновяване.
            В случай на национални правила, отнасящи се до подсистема, която е част от превозно средство, определеният орган следва да раздели сертификата на две части, като едната от тях включва позоваванията на националните правила, засягащи единствено техническата съвместимост на превозното средство и на съответната мрежа, а другата — всички останали национални правила.
            3.3.   Техническо досие

            Техническото досие, придружаващо декларацията за проверка в случая на национални правила, трябва да бъде включено в техническото досие, посочено в точка 2.4, и да съдържа техническите данни, необходими за оценката на съвместимостта на подсистемата с националните правила.“

         (1)  ОВ L 108, 22.4.2009 г., стр. 4.


title: Директива на Комисията от 17 юли 1980 година за изменение на приложение II към Директива 66/401/ЕИО на Съвета относно търговията със семена от фуражни култури

text:
               03/ 03

               BG

               Официален вестник на Европейския съюз

               210

         31980L0754

               L 207/36

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА КОМИСИЯТА

   от 17 юли 1980 година
   за изменение на приложение II към Директива 66/401/ЕИО на Съвета относно търговията със семена от фуражни култури
   (80/754/ЕИО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), последно изменена с Директива 79/692/ЕИО (2), и по-специално член 21а от нея,
   като има предвид, че в светлината на развитието на научните и технически познания следва да се измени приложение II към Директива 66/401/ЕИО поради изложените по-долу основания;
   като има предвид, че стандартите по отношение на максималното съдържание на броя зърна от Rumex spp. следва да се приведат в съответствие с обичайно постигнатото качество на семената;
   като има предвид, че предвидените в настоящата директива мерки са в съответствие със становището на Постоянния комитет по семена и посадъчен материал за земеделие, градинарство и горско стопанство,
   ПРИЕ НАСТОЯЩАТА ДИРЕКТИВА:
   Член 1
   Приложение II към Директива 66/401/ЕИО се изменя, както следва:

               1.

               В раздел I, точка 2 А, заглавието на колона 14 се заменя със следния текст: „Rumex spp., различен от Rumex acetosella и Rumex maritimus“.

               2.

               В раздел I, точка 2 Б, текстът на буква н) се заменя със следния текст:
               „Определянето на семената от Rumex spp., различни от Rumex acetosella и Rumex maritimus, може да не се извършва, освен ако не съществува съмнение относно спазването на условията, определени в колона 14“.

               3.

               В раздел II, точка 2 А заглавието на колона 4 се заменя със следния текст: „Rumex spp., различен от Rumex acetosella и Rumex maritimus“.

         Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 юли 1980 г.
   2.   Държавите-членки гарантират, че семената от фуражни култури няма да бъдат предмет на никакви търговски ограничения поради различните дати на прилагане на настоящата директива.
   Член 3
   Адресати на настоящата директива са държавите-членки.

      Съставено в Брюксел на 17 юли 1980 година.

            За Комисията

         Finn GUNDELACH

            Заместник-председател

      (1)  ОВ 125, 11.7.1966 г., стр. 2298/66.

      (2)  ОВ L 205, 13.8.1979 г., стр. 1.


title: Council Directive 92/101/EEC of 23 November 1992 amending Directive 77/91/EEC on the formation of public limited- liability companies and the maintenance and alteration of their capital

text:
Важна правна забележка

|

31992L0101

Официален вестник n° L 347 , 28/11/1992 стр. 0064 - 0066 специално финландско издание: глава 17 том 1 стр. 0115  специално шведско издание: глава 17 том 1 стр. 0115  специално чешко издание глава 17 том 01 стр. 126  - 128 специално испанско издание глава 17 том 01 стр. 126  - 128 специално унгарско издание глава 17 том 01 стр. 126  - 128 специално литвийско издание глава 17 том 01 стр. 126  - 128 LV.ES глава 17 том 01 стр. 126  - 128 MT.ES глава 17 том 01 стр. 126  - 128 PL.ES глава 17 том 01 стр. 126  - 128 SK.ES глава 17 том 01 стр. 126  - 128 специално словенско издание глава 17 том 01 стр. 126  - 128

		19921123Директива 92/101/ЕИО на Съветаот 23 ноември 1992 годиназа изменение на Директива 77/91/ЕИО относно учредяването на акционерни дружества и поддържането и промяната на техния капиталСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 54 от него,като взе предвид предложението на Комисията [1],в сътрудничество с Европейския парламент [2],като взе предвид становището на Икономическия и социален комитет [3],като има предвид, че за да бъде поддържан записаният капитал и да се осигури еднакво третиране на акционерите Директива 77/91/ЕИО [4] ограничава правото на акционерните дружества да придобиват собствените си акции;като има предвид, че ограничението за придобиване на собствените акции от дружеството важи не само за придобиването, извършено от самото дружество, а и за придобиването, извършено от всяко лице, което действа от свое име, но за сметка на дружеството;като има предвид, че за да се попречи на едно акционерно дружество да използва друго дружество, в което притежава мнозинството от правата на глас или в което има господстващо влияние, да извършва такова придобиване, без да спазва ограниченията в тази насока, действието на разпоредбите, които регулират придобиването от едно дружество на собствените му акции, трябва да бъде разпростряно така че да обхване най-важните и чести случаи на придобиване на акции от такива други дружества; като има предвид, че това действие трябва да обхване записването на акции в акционерното дружество;като има предвид, че, за да се предотврати заобикалянето на Директива 77/91/ЕИО, трябва да бъдат обхванати и дружествата, регулирани от Директива 68/151/ЕИО [5], както и дружествата, които се подчиняват на законите на трети страни и са учредени в аналогична правна форма;като има предвид, че когато отношението между едно акционерно дружество и друго дружество измежду посочените в трето съображение е само непряко, е оправдано да бъдат облекчени разпоредбите, приложими при преки отношения и да се предвиди суспендиране на правата на глас като минимална мярка за постигане на целите на настоящата директива;като има предвид, че ако една държава-членка предвижда система от санкции, равностойни на предвидените в Директива 77/91/ЕИО, и суспендиране на правата на глас, може да се приеме, че законодателството ѝ вече отговаря на целите на настоящата директива;като има предвид, че наред с това е оправдано да бъдат изключени случаите, в които конкретният характер на професионалната дейност не създава заплаха за целите на директивата;като има предвид, че трябва да бъде установен подходящ срок за приспособяване, за да се предотвратят сътресенията на финансовия пазар на една държава-членка в резултат на икономическата структура на тази страна и внезапните промени в резултат на правилата за саморегулиране,ПРИЕ НАСТОЯЩАТА ДИРЕКТИВА:Член 1След член 24 от Директива 77/91/ЕИО се добавя следният член 24а:"Член 24а1. а) Записването, придобиването или притежаването на акции в акционерно дружество от друго дружество по смисъла на член 1 от Директива 68/151/ЕИО, в което акционерното дружество пряко или непряко притежава мнозинството от правата на глас или върху което то може пряко или непряко да упражнява контрол, се смята за извършено от самото акционерно дружество;б) буква а) се прилага и когато другото дружество се регулира от правото на трета страна и е учредено в правна форма, аналогична на изброените в член 1 от Директива 68/151/ЕИО.2. Когато акционерното дружество непряко притежава мнозинство от правата на глас или може непряко да упражнява контрол, държавите-членки не са длъжни да прилагат параграф 1, ако предвидят суспендиране на правата на глас, дадени от онези акции на акционерното дружество, които другото дружество притежава.3. Доколкото не е извършено координиране на националното законодателство относно обединенията на дружества, държавите-членки могат:а) да определят случаите, в които едно акционерно дружество се смята за способно да упражнява контрол върху друго дружество; ако една държава-членка използва тази възможност, нейното национално право задължително трябва да предвижда, че акционерното дружество упражнява контрол, ако:- има право да назначава или освобождава мнозинството от членовете на администриращия, управителния или надзорния орган и същевременно е акционер или съдружник в другото дружество, или- е акционер или съдружник в другото дружество и единствено контролира мнозинството от правата на глас на своите акционери или съдружници според споразумение, сключено с другите акционери или съдружници в това дружество.Държавите-членки не са длъжни да предвиждат други случаи извън посочените в първото и второто тире;б) да определят случаите, в които едно акционерно дружество се смята за непряко притежава правата на глас или способно непряко да упражнява контрол;в) да посочат обстоятелствата, при които едно акционерно дружество се смята за притежаващо правата на глас.4. а) Държавите-членки не са длъжни да прилагат параграф 1, когато записването, придобиването или притежаването се извършват от името на лице, което е различно от лицето, записващо, придобиващо или притежаващо акциите и което не е нито акционерното дружество по параграф 1, нито друго дружество, в което акционерното дружество пряко или непряко притежава мнозинството от правата на глас или върху което то може пряко или непряко да упражнява контрол.б) държавите-членки не са длъжни да прилагат параграф 1, когато записването, придобиването или притежаването се осъществяват от другото дружество в качеството му и в хода на дейността му като дилър на ценни книжа по занятие, при условие че то е член на фондова борса, разположена или функционираща в държава-членка, или е одобрено или контролирано от орган на държава-членка, компетентен да упражнява надзор върху професионалните дилъри на ценни книжа, които по смисъла на настоящата директива могат да включват и кредитните институции.5. Държавите-членки не са длъжни да прилагат параграф 1, когато акциите на едно акционерно дружество, притежавани от друго дружество, са придобити преди отношението между двете дружества да съответства на критериите по параграф 1.Независимо от това, правата на глас, дадени от тези акции, се суспендират и акциите се вземат предвид, когато се определя дали е спазено условието по член 19, параграф 1, буква б).6. Държавите-членки не са длъжни да прилагат член 20, параграфи 2 и 3 или член 21, когато акциите на едно акционерно дружество се придобиват от друго дружество, при условие че предвидят:а) суспендиране на правата на глас, дадени от акциите на акционерното дружество, които другото дружество притежава, иб) задължение на членовете на администриращия или управителния орган на акционерното дружество да изкупят обратно от другото дружество акциите по член 20, параграфи 2 и 3, и член 21 на цената, на която ги е придобило другото дружество; тази санкция не се прилага само когато членовете на администриращия или управителния орган на акционерното дружество докажат, че дружеството не е играло никаква роля при записването на въпросните акции или при тяхното придобиване."Член 21. Държавите-членки не са длъжни да прилагат член 24а от Директива 77/91/ЕИО към акциите, които са придобити преди датата, посочена в член 3, параграф 2.Независимо от това правата на глас, дадени от тези акции се суспендират и акциите се вземат предвид, когато се определя дали е изпълнено условието по член 19, параграф 1, буква б) от същата директива.2. За да избегне сътресенията на финансовия пазар, Кралство Белгия може да отложи суспендирането на правата на глас до 1 януари 1998 г. при условие че:- те са дадени от акции, придобити преди нотищирането на настоящата директива, и- за всички дружества, чиито отношения с акционерно дружество отговарят на критериите по член 24а, параграф 1 от Директива 77/91/ЕИО, те са не повече от 10 % от правата на глас, дадени от акциите на акционерното дружество.Член 31. Държавите-членки приемат законовите, подзаконовите и административните разпоредби, необходими, за да се съобразят с настоящата директива преди 1 януари 1994 година. Те незабавно информират Комисията за това.2. Датата на влизане в сила, която държавите-членки предвиждат за тези разпоредби, може да бъде най-късно 1 януари 1995 година.3. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.4. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът за позоваване се определят от държавите-членки.Член 4Адресати на настоящата директива са държавите-членки.Съставено в Брюксел на 23 ноември 1992 година.За СъветаПредседателN. Lamont[1] ОВ C 8, 12.1.1991 г., стр. 5 иОВ C 317, 7.12.1991 г., стр. 13.[2] ОВ C 240, 16.9.1991 г., стр. 103 и Решение от 28 октомври 1992 г. ( все още непубликувано в Официален вестник).[3] ОВ C 269, 14.10.1991 г., стр. 21.[4] ОВ L 26, 31.1.1977 г., стр. 1. Директива, последно изменена с Акта за присъединяване на Испания и Португалия.[5] ОВ L 65, 14.3.1968 г., стр. 8.--------------------------------------------------